MT Il-Ġurnal Uffiċjali tal-Unjoni Ewropea C 63/29

Talba għal deċiżjoni preliminari mressqa mill-Upper Tribunal (L-Ingilterra) fil-21 ta’ Diċembru 2009 — Ralph James Bartlett, Natalio Gonzalez Ramos, Jason Michael Taylor vs Secretary of State for Work and Pensions

(Kawża C-537/09)

2010/C 63/48

Lingwa tal-kawża: L-Ingliż

Qorti tar-rinviju

Upper Tribunal

Partijiet fil-kawża prinċipali

Rikorrenti: Ralph James Bartlett, Natalio Gonzalez Ramos, Jason Michael Taylor

Konvenut: Secretary of State for Work and Pensions

Domandi preliminari

(1) (a) L-element ta’ mobbiltà fil-benefiċċju għas-sussistenza għall-persuni b’diżabbiltà taħt l-Artikoli 71 sa 76 tas-Social Security Contributions and Benefits Act 1992 jista’, għal perijodi li matulhom japplika r-Regolament tal-Kunsill (KEE) Nru 1408/71 (1), tal-14 ta’ Ġunju 1971, fil-verżjoni fis-seħħ immedjatament qabel il-5 ta’ Mejju 2005, jiġi kklassifikat separatament mill-benefiċċju għas-sussistenza għall-persuni b’diżabbiltà fl-intier tiegħu, bħala benefiċċju tas-sigurtà soċjali skont l-Artikolu 4(1) tar-Regolament jew bħala benefiċċju speċjali mhux kontributorju skont l-Artikolu 4(2)(a) jew b’xi mod ieħor? (b) Jekk ir-risposta għad-domanda (a) hija fl-affermattiv, liema hija l-kategorija korretta? (c) Jekk ir-risposta għad-domanda (a) hija fin-negattiv, liema hija l-kategorija korretta għall-benefiċċju għas-sussistenza għall-persuni b’diżabbiltà? (d) Jekk ir-risposti għad-domandi (b) u (c) hija li l-element ta’ mobbiltà għandu jiġi kklassifikat bħala benefiċċju tas-sigurtà soċjali, il-benefiċċju inkwistjoni huwa benefiċċju ta’ mard skont l-Artikolu 4(1)(a) jew benefiċċju ta’ invalidità skont l-Artikolu 4(1)(b)? (e) Ir-risposti għall-kwalunkwe domanda hawn fuq imsemmija huma affettwati mil-limitazzjoni ratione temporis stipulate fil-punt 2 tad-dispożittiv tas-sentenza tal-Qorti tal-Ġustizzja tat-18 ta’ Ottubru 2007, Il-Kummissjoni tal-Komunitajiet Ewropej vs Il-Parlament Ewropew u Il-Kunsill tal-Unjoni Ewropea (C-299/05, Ġabra p. I-8695)?

(2) (a) L-element ta’ mobbiltà fil-benefiċċju għas-sussistenza għall-persuni b’diżabbiltà taħt l-Artikoli 71 sa 76 tas-Social Security Contributions and Benefits Act 1992 jista’, għal perijodi li matulhom japplika r-Regolament tal-Kunsill (KEE) Nru 1408/71, tal-14 ta’ Ġunju 1971, fis-seħħ mill-5 ta’ Mejju 2005 bis-saħħa tar-Regolament tal-Kunsill (KE) Nru 647/2005 (2), jiġi kklassifikat separatament mill-benefiċċju għas-sussistenza għall-persuni b’diżabbiltà fl-intier tiegħu, bħala benefiċċju tas-sigurtà soċjali skont l-Artikolu 4(1) tar-Regolament jew bħala benefiċċju speċjali mhux kontributorju skont l-Artikolu 4(2)(a) jew b’xi mod ieħor? (b) Jekk ir-risposta għad-domanda (a) hija fl-affermattiv, liema hija l-kategorija korretta? (c) Jekk ir-risposta għad-domanda (a) hija fin-negattiv, liema hija l-kategorija korretta għall-benefiċċju għas-sussistenza għall-persuni b’diżabbiltà? (d) Jekk ir-risposti għad-domandi (b) u (c) hija li l-element ta’ mobbiltà għandu jiġi kklassifikat bħala benefiċċju tas-sigurtà soċjali, il-benefiċċju inkwistjoni huwa benefiċċju ta’ mard skont l-Artikolu 4(1)(a) jew benefiċċju ta’ invalidità skont l-Artikolu 4(1)(b)?

(3) Jekk bħala risposti għad-domandi preċedenti l-Qorti tal-Ġustizzja kellha tikkunsidra li l-element ta’ mobbiltà għandu jiġi kklassifikat korrettament bħala benefiċċju speċjali mhux kontributorju, jeżistu regoli jew prinċipji oħra Komunitarji li huma rilevanti għall-kwistjoni dwar jekk ir-Renju Unit għandux id-dritt li juża xi waħda mill-kundizzjonijiet ta’ residenza jew ta’ preżenza msemmija fl-Artikolu 2(1)(a) tas-Social Security (Disability Living Allowance) Regulations 1991 f’ċirkustanzi bħal dawk inkwistjoni f’dawn il-kawżi?

(1) Regolament tal-Kunsill (KEE) Nru 1408/71, tal-14 ta’ Ġunju 1971, dwar l-applikazzjoni tal-iskemi tas-siġurtà soċjali għall-persuni impjegati u l-familja tagħhom li jiċċaqilqu ġewwa l-Komunità

(2) Regolament (KE) Nru 647/2005 tal-Parlament Ewropew u tal-Kunsill, tat-13 ta’ April 2005, li jemenda r-Regolament tal-Kunsill (KEE) Nru 1408/71 dwar l-applikazzjoni ta’ skemi ta’ sigurtà soċjali għal persuni impjegati, għal persuni li jaħdmu għal rashom u għall-membri tal-familji tagħhom li jiċċaqalqu ġewwa l-Komunità u (KEE) Nru 574/72 li jistabbilixxi l-proċedura għall-implimentazzjoni tar-Regolament (KEE) Nru 1408/71

ĠU L 117, p. 1